./data/stoa0255/stoa014/stoa0255.stoa014.perseus-lat2.xml
Seneca
Quid mirum, eum loquantur fortia, ingentia, omnis humanas  tempestates evadentia ? Cum refigere se crucibus conentur, in quas unusquisque vestrum clavos suos ipse adigit, ad supplicium tamen acti stipitibus singulis pendent ; hi, qui in se ipsi animum advertunt, quot cupiditatibus tot crucibus distrahuntur  At maledici et in ahenam contumeliam venusti sunt  Crederem illis hoc vacare, nisi quidam ex patibulo suo spectatores conspuerent!